kardosdrur/scandi-wiki huggingface dataset:
Jens Nielsen (komponist)

Jens Nielsen (f. 1967) er dansk komponist og sangskriver

Uddannelse og virke 
Jens Nielsen er uddannet som almen musikpædagog fra Nordjysk Musikkonservatorium i 1993.

 Højskolelærer på Haslev Udvidede Højskole i 1993 til 1997. 
 Musikskoleleder i Sæby fra 1999-2014. 
 Organist ved Sct. Olai Kirke siden 2019.
 Ejer af Nielsens Musik  siden 2000. 

Gift med Henriette Wandborg og far til to.

Værker 
Udvalgt diskografi:
 Her hvor vi bor, lp/mc 1989. Sange med tekster af Jens Rosendal.
 Til glæden, cd/mc 1996. Sange med tekster af Arne Andreasen
 Til tiden, cd 2001. Sange med tekster af Arne Andreasen
 Her er mit kort, cd 2004. 
 Sommerregn, cd 2005.  Med Laus Høybye og Karen Grarup som solister.
 Julens nye toner, cd 2006. 
 Forårfornemmelser, cd 2009. Med Ivan Pedersen og Morten Kjær som solister.
 Efterårsglød, cd 2015. Med Dina Christiansen og Andreas Reichstein Hejslet som solister.
Mit Danmark, bog 2018. Sange med tekster af Arne Andreasen. 3 tilhørende musikvideoer på Youtube. Forlaget Dansk Sang.
OPsange, bog/album 2020. Sange af Karen Grarup og Jens Nielsen. Forlaget Dansk Sang.

Udvalgte hits:
 Højskolesangbogen: Troen er ikke en klippe.
 Sangbogen Dansk Sang: Årstidskanon og Hej, jeg hedder Lasse.
 FDF- og Spejdersangbøger: Opvaskeblues, Udkørt klokken 3 m.m.fl.
 Rytmiske Salmer: Vi tror en kærlig Gud og Troen er ikke en klippe.

Sangskrivere fra Danmark
Komponister af børnesange
Kirkemusikkomponister
Musikpædagoger fra Danmark
Popmusikere fra Danmark
Dansksprogede forfattere fra Danmark
Bauchi (delstat)

Bauchi er en delstat i nordlige Nigeria, nordøst for Josplateauet. Hovedstaden hedder også  Bauchi, der med 316.173 indbyggere (2005) også er delstatens største by. Delstaten Gombe var en del af området frem til 1996. Delstaten er etnisk meget kompleks; de største folkegrupper er fulani og hausa.

Geografi 
Bauchi grænser mod nordvest til delstaten  Jigawa, mod nordøst til delstaten  Yobe, mod sydvest til delstaten  Plateau, i sydøst til delstaten  Taraba, i vest til  delstaten   Kaduna og Kano og mod øst til delstaten  Gombe.

Inddeling 
Delstaten er inddelt i  20 Local Government Areas, med navnene: Alkaleri, Bauchi, Bogoro, Damban, Darazo, Dass, Gamawa, Ganjuwa, Giade, Itas-Gadau, Jama'are, Katagun, Kirfi, Misau, Ningi, Shira, Tafawa-Balewa, Toro, Warji og Zakki.

Natur 
Højlandet i den sydvestlige  den af delstaten er en forlængelse af  Josplateauet, med toppe på op til  1.500 til 1.700 meter over havet. Terrænet  sænker sig østerud mod floden Gongola, som er en af Benues bifloder. Delstaten har et rigt dyreliv.

Erhvervsliv 
Økonomien domineres af landbrug med avl af hirse, durra, majs, ris, hvede, kassava, tobak, tomater og andre grønsager. Mod nord dominerer husdyrhold . Bomuld, kaffe og jordnødder avles til eksport. Industrien omfatter levnesmiddel-, tekstil- og cementindustri samt mekanisk industri.

Eksterne kilder og henvisninger 

 Delstatens officielle websted 
Bauchi – delstat i Nigeria Store norske leksikon, hentet 3. november 2010

Nigerias delstater
Josplateau

Josplateauet, tidligere Bauchiplateauet, er et højt plateau i det centrale Nigeria. Det afgrænses af bratte kanter og omfatter Afrikas vigtigste tinminedistrikt. Plateauet består af gnejs og granit, og omfatter en mængde uddøde vulkaner. Gennemsnitshøjden er cirka 1.250 meter over havet, og det højeste punkt er Mount Shere (1.780 meter over havet) nær byen Jos. Klimaet er relativt køligt og regnfuldt.

Den moderne tinbrydning går tilbage til begyndelsen af 1900-tallet, og området har siden da været blandt verdens førende tinproducenter. Her uvindes også columbit, wolfram, kaolin, zirkon, uran og thorium.

Eksterne kilder og henvisninger 
 Josplatået Store norske leksikon, hentet 7. november 2010

Nigerias geografi
B-67

B-67 er en grønlandsk sportsforening i Nuuk. Sportsgrenene omfatter fodbold, badminton, og håndbold.

Titler i fodbold 
 Coca Cola GM: 11 titler som grønlandsmester: 1993, 1994, 1996, 1997, 1999, 2005, 2008, 2010, 2012, 2013, 2014, 2018.

Nuværende spillertrup (2012) 

Fodboldklubber i Grønland
Sport i Nuuk
Svend Junge

Svend Junge (22. maj 1930 i Ørnhøj – 21. februar 2007 i Nuuk) var en erhvervsmand, der virkede i Grønland. Han er kendt for sin store samling af grønlandsk husflid og kunst, som han donerede til Nuuk Kommune, sammen med Nuuk Kunstmuseum, som han havde grundlagt i 2005. Han har derudover givet millionbeløb til velgørenhed i Grønland.

Han startede som tømrer i Grønland i 1959, byggede Grønlands første dampvaskeri og har været en central aktør i entreprenørbranchen i Godthåb med etableringen af Godthåb Transportservice og Godthåb Olieservice.

Han blev æresborger i 1989 og modtog Nersornaat i sølv i 1998 og Nersornaat i guld i 2006.

Eksterne henvisninger 
 Junge Fonden: Hvem var Svend Junge? 
 Sermitsiaq: Svend Junge er død

Erhvervsfolk fra Grønland
Kunstsamlere fra Danmark
Modtagere af Nersornaat i sølv
Modtagere af Nersornaat i guld
Johannes Konstantin Neergaard

Johannes Konstantin Neergaard (født 1963) er en dansk komponist samt højskole- og musikbranchemand.

Uddannelse og virke 
Neergaard er cand.mag. i musik og massekommunikation med en journalistisk efteruddannelse.
 Fra 2015 - spillestedsleder ved Kedelhuset, Silkeborg.

 Siden 2010 har Neergaard haft sit eget kreative bureau, Tonesprog, med kunder i musik- og undervisningsbranchen i hele landet, heriblandt Musikkens Hus, Aalborg og Mogens Dahl Koncertsal, København.
 2010 - 2016 ekstern lektor i kommunikation på bacheloruddannelsen i Kristendom, kultur og kommunikation på VIA University College, Aarhus
 2012 - 2014 chefproducent for Klassiske Dage, Holstebro
 2008 - 2010 musikproducent i Mogens Dahl Koncertsal, København
 1995 - 2008 ansat på Silkeborg Højskole som blandt andet musiklærer og kommunikationsmedarbejder.
 1992 - 1995 højskolelærer på Farsø Højskole.
Neergaard har været tilknyttet som teater- og musikanmelder i blandt andet Midtjyllands Avis og Kristeligt Dagblad og er aktiv som foredragsholder.

Gift med Berit Poulsen og far til 3.

Værker 
Udvalgte udgivelser:

Udgivet i eget navn:

 Lyset skinner i mørket. Nodebog med 12 sange og salmer og musikalbum tilgængelig på stream. Dansk Sang 2020.
 Muren i Durban. Musical med tekst af Michael Bihl Hansen. FDF og Folkekirkens Nødhjælp 1996.

Repræsenteret i blandt andet:

 Højskolesangbogen, 19. udgave. 2020
 100 Salmer. Eksistensen 2016
 Salmer i vor tid. Salmer af Lars Busk Sørensen. Unitas 2014.
 Lysets Utålmodighed. Unitas 2011.
 Vi som er søgende. Salmer af Iben Krogsdal. Unitas 2010.
 Salmer og Sange i skole og kirke. Folkeskolens Musiklærerforening 2000.
 Samtids Salmer. Salmesamling. Religionspædagogisk Forlag 2001.
 Klimasange. Cd. DR Big Bandet 2009.
 Årets Danske Sange 2009. Folkeskolens Musiklærerforening 2010.
 Gør os til mennesker, Gud. Salmer af Lars Busk Sørensen. Unitas forlag 2008.

Eksterne henvisninger 
 Tonesprogs hjemmeside

Komponister fra Danmark
Musikkritikere fra Danmark
Teaterkritikere fra Danmark
Herlev Bymidte

Herlev Bymidte Butikscenter er et indkøbscenter, der er beliggende centralt i Herlev. Centret har over 25 specialbutikker og et Føtex-varehus. Centret er lige ombygget og er åbnet med detailbutikker og lejligheder. I start 2024 åbner erhvervstårnet med bl.a. en del af Herlev Rådhus.

Herlev Bymidte Butikscenter er ejet af NREP.

Eksterne henvisninger 
 Centrets hjemmeside

Bymidte
Indkøbscentre i København og omegn
Bauchi

Bauchi (tidligere Yakoba) er hovedstad i den Nigerianske delstat med samme navn . Den ligger centralt i det afrikanske land, ved den nordøstlige ende af Josplateauet i 616 meters højde. Bauchis befolkningstal anslås i 2012 til 301.284 mennesker.

Et demonstrationsforbud mod den islamiske gruppe Boko Haram skabte i slutningen af juli 2009 en del uro i Bauchi som spredte sig til Yobe, Borno og andre steder i regionen. Mindst 200 mennesker misted på kort tid livet under urolighederne I delstaten Bauchi har der siden 2001 været indført Sharia.

Eksterne kilder og henvisninger

Byer i Nigeria
Tue Byskov Bøtkjær

Tue Byskov Bøtkjær (født 3. januar 1968) er en dansk erhvervsmand med en række sociale og kulturelle engagementer.

Tue Byskov Bøtkjær var medstifter af fonden bag projektet Refugees United – et projekt, som skal hjælpe flygtninge over hele verden med at finde forsvundne familiemedlemmer og venner. Derudover har Tue Byskov Bøtkjær været med til at grundlægge Rehabiliteringscentret for Etniske Kvinder, hvis primære indsats er mod voldsramte kvinder og kvinder, der er udsat for tvangsægteskab.

Erhvervskarriere 
Tue Byskov Bøtkjær har ledelses- og bestyrelsesposter i en række mindre virksomheder  og er medlem af VL-gruppe 67.

Fra 1995-1999 var Tue Byskov Bøtkjær ansat i Schultz Koncernen. Fra 1999-2003 var han Vice President og Company Secretary i Esko Graphics A/S, Belgien og Danmark. Herefter var han fra 2003-2007 ansat som Global HR-direktør i Viking Life-Saving Equipment A/S. Fra 2007-2016 var han direktør for HR, IT, CSR og kommunikation i virksomheden FOSS Analytical A/S.

Andre hverv 
 Medlem af bestyrelsen for Hans Knudsen Instituttet og Vanførefonden.

Uddannelse 
 1990: Student fra Århus Akademi
 1995: Cand.scient.adm. fra RUC

Kilder 
 LinkedIn

Eksterne henvisninger 

Erhvervsfolk fra Danmark
Personer i Kraks Blå Bog
Littlefield (Texas)

Littlefield er en amerikansk by og administrativt centrum for det amerikanske county Lamb County i staten Texas. I 2000 havde byen et indbyggertal på .

Byer i Texas
Gilmer (Texas)

Gilmer er en amerikansk by og administrativt centrum for det amerikanske county Upshur County i staten Texas. I 2000 havde byen et indbyggertal på .

Byer i Texas
Marc Rochester Sørensen

Marc Rochester Sørensen (født 13. december 1992) er en dansk fodboldspiller med engelske og jamaicanske rødder, som spiller for Þór Akureyri (Thor Akureyri).

Karriere

HB Køge (2009–2013) 
Han fik i en alder af 18 år debut i Superligaen den 17. juli 2011, da han blev skiftet ind i det 63. minut i stedet for Martin Christensen i et 3-0-nederlag ude til AC Horsens.

FC Vestsjælland 
I juni 2013 skrev Rochester Sørensen under en treårig kontrakt med den nyoprykkede Superligaklub FC Vestsjælland.

Han fik sin debut for FC Vestsjælland i Superligaen den 18. august 2013, da han blev skiftet ind i det 71. minut i stedet for Jonas Thomsen i en 1-1-kamp mod Odense Boldklub. Han spillede 21 kampe i sin debutsæson i Superligaen for FC Vestsjælland, hvor det hverken blev til mål eller assist. Det første mål kom i Superligaen 2014-15s anden spillerunde den 25. juli 2014, da han scorede i det 50. minut til 3-0 i en 3-1-sejr hjemme over Odense Boldklub.

HB Køge (2016–2017) 
Den 13. februar 2016 skiftede Marc Rochester tilbage til HB Køge.

Silkeborg IF 
I slutningen af april 2017 blev det offentliggjort, at Rochester skiftede til Silkeborg IF fra sommeren 2017 og havde skrevet under på en treårig kontrakt.

Referencer

Eksterne henvisninger 
 

Fodboldspillere fra Danmark
Fodboldspillere fra Boldklubben Velo
Fodboldspillere fra HB Køge
Fodboldspillere fra FC Vestsjælland
Fodboldspillere fra Silkeborg IF
Godfrey Kneller

Sir Godfrey Kneller (født 8. august 1646 i Lübeck, død 19. oktober 1723 i London) var en tysk portrætmaler virksom som hofmaler i England. Han har blandt andet malet filosoffen John Locke og matematiker, fysiker og astronom Isaac Newton.

Hans kunstneriske uddannelse blev højst forskelligartet: i Amsterdam blev han vejledet af Rembrandt og Ferdinand Bol, i Italien af Carlo Maratta og Giovanni Lorenzo Bernini. Efter sine studierejser og en tids ophold i Hamburg flyttede han til London, opgav historiemaleriet,  som han delvis tidligere havde dyrket, til fordel for portrætkunsten,  blev kongelig hofmaler (1692 ridder, 1715 baronet) og malede i rapt kapløb  med den koloristisk set betydeligere, men langsommere arbejdende Peter Lely  mængder af portrætter fra den fine verden, kongens og så fremdeles. Af  hans overordentlig rige produktion af meget uligelig værdi —  ofte håndværksmæssig, dog næsten altid visende teknisk bravur, karakteristisk for tidens smag gennem figurernes stærkt "poserende"  holdning — kan anføres suiterne: Skønhederne i Hampton Court (for dronning Maria, pendants til Lelys arbejder), Kit-cat-Club’en  (over 40 portrætter), de tidligere portrætter af hans velynder John Banckes og hertugen af Monmouth, hvilke først henledte Karl II's opmærksomhed på  ham, og billeder af Ludvig XIV og Peter den Store.  Bedst lærer man selvfølgelig hans kunst at kende i England; på  fastlandet findes arbejder af ham blandt andet i Braunschweigs og Münchens Museum. Et monument er rejst for ham i Westminster Abbey. Broren Johann Zacharias Kneller (1635—1702) var også maler og hjalp ham ved udførelsen af de mange bestillinger.

Kilder

Litteratur 
 Wilhelm A. Ackermann, Der Porträtmaler Sir Godfrey Kneller, Lübeck, 1845

Eksterne henvisninger 
 

Malere fra Tyskland
Portrætmalere
Hofmalere fra England og Storbritannien (Principal Painters in Ordinary)
Personer fra Lübeck
Baronetter fra Storbritannien
Kristian Geertsen

Kristian Geertsen (født 11. februar 1991) er en dansk professionel fodboldspiller, der spiller for FC Roskilde.

Karriere 
I sommeren 2012 indgik Geertsen en to-årig aftale med Akademisk Boldklub. Han spillede dog kun én sæson i klubben, da han i fællesskab med klubben fik ophævet kontrakten i juli 2013.

Kort efter bruddet med AB indgik Geertsen en toårig kontrakt med FC Roskilde i 2. division.

Eksterne henvisninger 
 Kristian Geertsens profil på HB Køges hjemmeside 
 Kristian Geertsens profil på AB's hjemmeside
 Kristian Geertsen Transfermarkt.dk

Referencer 

Fodboldspillere fra Danmark
Fodboldspillere fra HB Køge
Fodboldspillere fra Akademisk Boldklub
Fodboldspillere fra FC Roskilde
Personer fra Hvidovre
Nyt Teknisk Forlag

Nyt Teknisk Forlag er et dansk forlag.

Nyt Teknisk Forlags historie går tilbage til 1. november 1948, hvor forlaget stiftes under navnet Dansk Ingeniørforenings Forlag A/S. Dengang et forlag, der udgav både faglitteratur og tidsskrifter samt var forretningsfører for bladet Ingeniøren. I 1950 tog forlaget navneforandring til Teknisk Forlag. I 1955 overtog forlaget Teknisk Ståbi fra forfatterne, som havde udgivet den siden 1929. I 1958 blev ordet Ståbi registreret i Patent- og Varemærkedirektoratet, og samtidig var Maskin Ståbi og Pumpe Ståbi ved at være realiteter for første gang.

Teknisk Forlag udgav i alle årene mange fagtidsskrifter. Nogle levede kort, andre lang tid. Af nogle få, kan nævnes: Konserves, Dansk Kemi, Savværkstidende, Byggeindustrien, Elektronik, Elteknik, Emballage mv.

Blandt Teknisk Forlags bogudgivelse kan udover Ståbierne fx næves DOS-håndbogen, Kirsten Kampers WordPerfect-bøger, Skruen uden ende og mange andre.

Teknisk Forlag var hovedsageligt ejet af IDA (Ingeniørforeningen i Danmark), der satte forlaget til salg i 1999. Efter et års tid blev hele forlaget solgt til TDC, der kun valgte at beholde forlagets Indkøbsbøger. Indkøbsbøgerne var Elektronik Indkøbsbogen, Miljø og Energi Indkøbsbogen og Ingeniørens Indkøbsbog. De 2 førstnævnte indkøbsbøger blev lukket ned, Ingeniørens Indkøbsbog fortsatte frem til 2006, hvorefter den skiftede navn til altomteknik.dk. Bladene (eller fagtidsskrifterne) blev købt som et ”Management Buy Out” og samtidig omdøbt til Techmedia og bogforlaget blev købt af mediehuset Ingeniøren, der står bag ugebladet Ingeniøren. Bogforlaget blev samtidig omdøbt til Ingeniøren|Bøger.

I 2003 blev bogforlaget endnu en gang sat til salg, og Erhvervsskolernes Forlag købte forlaget, der nu blev omdøbt til Nyt Teknisk Forlag.

Forlaget udgivelsesprofil er (stadig) at lave bøger til de studerende og de professionelle inden for de teknisk-naturvidenskabelige fag. Ståbierne er stadig forlagets vigtigste udgivelsesrække, og forlaget udgiver desuden bøger inden for gymnasieområdet, dansk for udlændinge og ledelsesbøger.

 1948: Dansk Ingeniørforenings Forlag
 1950: Teknisk Forlag
 2000: Ingeniøren|Bøger
 2004: Nyt Teknisk Forlag

Eksterne henvisninger 
 Hjemmeside 

Forlag fra Danmark
Etableret i 1948
Paris-Nice 2012

Paris-Nice 2012 var den 70. udgave af Paris-Nice. Løbet blev arrangeret fra 4.-11. marts 2012 og indeholdt 8 etaper inkluderet 2 individuelle enkeltstarter. Der deltog i alt 22 hold, hvor af de 18 UCI World Tour 2012-hold samt Cofidis, Project 1t4i, Saur-Sojasun og Europcar.

Etaper

1. etape 
4. marts – Dampierre-en-Yvelines til Saint-Rémy-lès-Chevreuse, 9,4km (ITT)

2. etape 
5. marts 2012 – Mantes-la-Jolie til Orléans, 185 km

3. etape 
6. marts 2012 – Vierzon til Le Lac de Vassivière, 194 km

4. etape 
7. marts 2012 – Brive-la-Gaillarde til Rodez, 183 km

5. etape 
8. marts 2012 – Onet-le-Château til Mende, 178 km

6. etape 
9. marts 2012 – Suze-la-Rousse til Sisteron, 176.5 km

7. etape 
10. marts 2012 – Sisteron til Nice, 220 km

8. etape 
11. marts 2012 – Nice til Col d'Èze, 9,6 km (ITT)

Trøjernes fordeling gennem løbet

Eksterne henvisninger 

 Officielle hjemmeside

UCI World Tour 2012
2012
Stratford (Ontario)

Stratford er en by på Avon River i Perth Country i det sydvestlige Ontario, Canada med en befolkning på 30.886 fra 2011. De første europæere bosatte sig her i 1832. 

Justin Bieber kommer fra Stratford.
Jeffrey Aubynn

Jeffrey Aubynn-Obeng (født 12. maj 1977) er en ghanesisk-svensk tidligere fodboldspiller. Han spillede blandt andet for Örgryte IS, AGF og Hammarby IF.

Aubynn startede sin karriere i Gunnilse IS, hvor han spillede indtil 1997, da tyske Bayern München underskrev en kontrakt med ham.

Efter en mislykket periode i Bundesligaen vendte han tilbage til Sverige og Halmstads BK i 1998. Han var hos Halmstad i to sæsoner og var med til at vinde Allsvenskan i 2000, inden han i 2001 underskrev en kontrakt for rivalerne fra Örgryte IS.

I 2003 kom han til den danske superligaklub AGF, inden han i 2005 vendte tilbage til Halmstads BK. I 2006 kunne han ikke blive enig med klubben om en ny kontrakt og blev i 2007 solgt til den norske klub Aalesund for resten af sæsonen. Han hjalp Aalesund fra en truende nedrykning, og han scorede fem mål. Han forlod klubben efter sæsonen som aftalt for at finde sig en større klub. I vinteren kom Aubynn til den svenske klub Malmö FF, hvor han spillede i fire sæsoner, inden han forlod klubben i december 2011 efter at være kommet til en gensidig aftale med klubben om ikke at forlænge kontrakten.

Eksterne henvisninger 

Fodboldspillere fra Sverige
Fodboldspillere fra FC Bayern München
Fodboldspillere fra Halmstads BK
Fodboldspillere fra Örgryte IS
Fodboldspillere fra AGF
Fodboldspillere fra Aalesunds FK
Fodboldspillere fra Malmö FF
Fodboldspillere fra GAIS
Bayelsa

Bayelsa er en delstat i det sydlige Nigeria, ved Beninbugten i Atlanterhavet, omfattende størstedelen af Nigerdeltaet. Det er en af landets mest olieproducerende delstater der blev oprettet i 1996 som en opdeling af Rivers. Nigerias præsident Goodluck Jonathan kommer fra delstaten, og var dens guvernør mellem den 9. december 2005 og den 28. maj 2007.

Geografi 
Delstaten grænser mod nord til delstaten Delta, mod syd og vest til Atlanterhavet, og mod øst til delstaten Rivers.

Inddeling 
Bayelsa er inddelt i otte Local Government Areas, med navnene: Brass, Ekeremor, Kolokuma-Opokuma, Nembe, Ogbia, Sagbama, Southern Ijaw og Yenagoa.

Erhvervsliv 
Mere end 30 % af den nigerianske olieproduktion kommer fra Bayelsa. Hovedparten af befolkningen er beskæftiget med fiskeri og landbrug, især med produktion af palmeolie og palmevin. Med de mange vandveje er både det almindeligste transportmiddel. Befolkningen hører til de fattigste i Nigeria.

Eksterne kilder og henvisninger 

 Delstatens officielle websted 

Nigerias delstater
Simon Curtis

Simon Curtis (født 11. marts 1960) er en engelsk teater- og filminstruktør og filmproducer, bedst kendt for My Week with Marilyn.

Curtis startede sin karriere på Royal Court Theatre i London. Hans første job var som assisterende instruktør på skuespillet Top Girls. Han blev senere assisterende instruktør for både Danny Boyle og Max Stafford-Clark.

I 2007 instruerede han tv-serien Cranford for BBC. I august 2008 instruerede han tv-filmen A short stay in Switzerland for BBC. Filmen, der havde Julie Walters i ovedrollen, var baseret på den sande historie om Dr. Anne Turner, som valgte at tage sit eget liv, på en klinik i Schweiz der tilbød aktiv dødshjælp i 2006. A Short stay in Switzerland var nomineret til en Royal Television Society Award og en British Academy Television Award for bedste tv-dramafilm.

I 2004, kontaktede Curtis filmproduceren David Parfitt, med en forespørgsel om at lave en filmatisering af bøgerne The Prince, The Showgirl and me og My Week with Marilyn.. Adrian Hodges skrev manuskriptet til filmen, der fik navnet My Week with Marilyn. Curtis og Parfitt gik til BBC og Storbritanniens filmråd, der samlede pengene til udviklingen af projektet. Derefter gik Curtis til Harvey Weinstein, der finansierede filmen. My Week with Marilyn blev optaget i slutningen af 2010, og fik premiere i november 2011.

Referencer

Eksterne henvisninger 
 Officiel hjemmeside
 

Filminstruktører fra Storbritannien
Filmproducere fra Storbritannien
Tv-instruktører
Teaterinstruktører
Personer fra London
Safari (album)

Safari er Gnags' ottende studiealbum og det første med Mads Michelsen som medlem. Albummet markerede et stilskifte for Gnags: Hvor Burhøns (1979) og Intercity (1980) havde været inspireret af især punk og new wave, viser Safari en klar inspiration fra bl.a. reggae. Således blev pladen indspillet med en jamaicansk producer, Karl Pitterson, der tidligere havde arbejdet sammen med bl.a. Bob Marley, Steel Pulse og The Rolling Stones. Pitterson genoptog senere samarbejdet med Gnags på albummet Plads til begejstring fra 1986.

Safari blev af Gnags kaldt "en hyldest til livskraften, fantasien og kærligheden og fællesskab med naturen". Dette kom bl.a. til udtryk i flere af teksterne, der også kredser om at søge mod frihed og lys. I "Kikkerten" synges der f.eks. om lænkede fugle, der "bryder lænkerne" og lærer at flyve, fordi "kærligheden gør stærk". I "Tekniske insekter" stilles "alle jordens vilde dyr" og "farverne og mønstrene" op imod de "tekniske insekter", som folk ifølge fortælleren har "alt alt for travlt med". Pladens tredje nummer handler om at finde "lyset mellem tremmerne", og i titelnummeret griner folk på savannen af historien "fire alvorlige unge mænd", der ved solopgang synger "en sørgelig sang / om at solen var ved at gå ned".

Peter Deleuran og Jan Knus betegner Safari som pladen, hvor Gnags fandt deres helt eget udtryk. I Gnags – Kan I høre noget (1985) skriver de bl.a.: "De har fundet ind til en rytmisk genetik, et groove, hvis sorte arvemasse er hypnotisk enkelhed i et komplekst, men gennemsigtigt lydbillede, hvor drive, beat og swing er selvfølgeligheder som at trække vejret". De rytmiske og reggaefarvede elementer på Safari blev senere videreudviklet på de følgende Gnags-plader op igennem 80'erne.

Numre

Side 1 
 "Safari" (3:10)
 "Under gadelygten" (4:40)
 "Mellem tremmerne" (3:40)
 "Bliv hos mig, bliv" (3:06)
 "Ned ad klitten" (4:09)

Side 2 
 "Vild, vild elefant" (3:54)
 "Kikkerten" (3:30)
 "Den sidste hval" (4:17)
 "Tekniske insekter" (4:07)
 "American boy" (2:40)

Noter

Litteratur 
 Deleuran, Peter og Jan Knus (1985): Gnags – Kan I høre noget. Aarhus: Forlaget Modtryk
 Sneum, Jan (red. 1983): Rock Nu – Politikens ny rock-leksikon. København: Politikens Forlag

Eksterne henvisninger 
 Discogs – Gnags – Safari (14-03-2012)
 Safari på gnags.dk   (14-03-2012)

Album fra 1982
Gnags-album